Limbažos

**PASKAIDROJUMA RAKSTS**

**Limbažu novada pašvaldības 2018. gada 23. augusta saistošajiem noteikumiem Nr. 19**

**“Par audzēkņu vecāku līdzfinansējumu Limbažu Mūzikas un mākslas skolā”**

|  |  |
| --- | --- |
| **Paskaidrojuma**  **raksta sadaļas** | **Norādāmā informācija** |
| Pašreizējās situācijas raksturojums | Līdz šim audzēkņu vecāku/aizbildņu līdzmaksājumi tika veikti, pamatojoties uz Saistošajiem noteikumiem Nr.19 “Par audzēkņu vecāku līdzfinansējumu Limbažu Mūzikas skolā” (Domē apstiprināti 27.08.2015.) un Saistošajiem noteikumiem Nr.27 “Par audzēkņu vecāku līdzfinansējumu Limbažu Mākslas skolā” (Domē apstiprināti 29.10.2015.). Ar 2018.gada 1.jūliju darbu sāk Limbažu Mūzikas un mākslas skola, kuras darbības nodrošināšanai ir nepieciešami jauni saistošie noteikumi, kuri būtu attiecināmi uz abām profesionālās ievirzes programmām. |
| Saistošo noteikumu projekta nepieciešamības raksturojums, dokumenta būtība | Vecāku/aizbildņu līdzfinansējuma piesaiste nodrošina profesionālās ievirzes izglītības procesa iespēju attīstību mūzikā un mākslā. Saistošie noteikumi nepieciešami, lai noteiktu vecāku/aizbildņu līdzfinansējuma apmēru, iekasēšanas un izlietojuma kārtību. |
| Īss saistošo noteikumu projekta satura izklāsts | Saistošie noteikumi nosaka vecāku/aizbildņu līdzfinansējuma samaksas apmēru par vienas profesionālās ievirzes programmas apguvi vienam audzēknim, līdzfinansējuma iekasēšanas un izlietojuma kārtību, kā arī kārtību, kādā veidā audzēkņiem tiek piemēroti mācību maksas atvieglojumi. |
| Saistošo noteikumu projekta iespējamā ietekme uz pašvaldības budžetu | Saistošo noteikumu izpilde būtiski neietekmēs pašvaldības budžetu, līdzfinansējums nedaudz samazinās pašvaldības budžeta izdevumus. |
| Saistošo noteikumu projekta iespējamā ietekme uz uzņēmējdarbības vidi pašvaldības teritorijā | Saistošo noteikumu tiesiskais regulējums ir attiecināms uz iedzīvotājiem, kuri vēlas izglītot savus bērnus Limbažu Mūzikas un mākslas skolā. |
| Saistošo noteikumu projekta iespējamā ietekme uz administratīvajām procedūrām | Saistošo noteikumu projekts nerada papildus administratīvās procedūras. |
| Normatīvie akti, saskaņā ar kuriem saistošie noteikumi sagatavoti | Saistošie noteikumi sagatavoti saskaņā ar likuma “Par pašvaldībām” 43. panta pirmās daļas 13. punktu un Izglītības likuma 12.panta otro prim (21) daļu. |
| Informācija par konsultācijām ar privātpersonām saistībā ar saistošo noteikumu projektu | Saistošo noteikumu projekts un paskaidrojuma raksts ievietots mājaslapā [www.limbazi.lv](http://www.limbazi.lv/). |

Limbažu novada pašvaldības

Domes priekšsēdētājs D. Zemmers